 Дом ученика средњих школа Ивањица

Број:421-031-333

21.08.2020. године

**О Б А В Е Ш Т Е Њ Е**

**У ВЕЗИ ПРИЈЕМА УЧЕНИКА У ДОМ У ШКОЛСКОЈ 2020/21. ГОДИНИ**

1. **Закључивање уговора** обавиће се **у четвртак 27. и петак 28. августа** 2020. године.
2. Закључивање уговора о смештају и исхрани ученика у Дому, са родитељима – (старатељима) ученика, обавиће се у **четвртак**  **27. и петак 28. августа, у времену од 8,00-14,00 часова**.

Родитељи – (старатељи) ученика, су том приликом дужни да понесу личну карту.

1. По потписивању уговора, родитељи – (старатељи) ученика су дужни да **уплате 5.358,00 динара, на текући рачун Дома: 840-308667-89, на име трошкова смештаја и исхране ученика за септембар, 2020.године**. Родитељи ученика који су први пут у Дому у обавези су да плате и  **700,00 динара, на име трошкова издавања ученичке картице (домске легитимације),** као и родитељи ученика који су били у Дому претходне школске године a легитимације су им истекле, (важе две школске године). Родитељи ученика чије легитимације још увек важе, уплаћују **250,00** динара на име продужења важења картице. Ученици који су изгубили или оштетили картицу плаћају за израду дупликата **451,00** динар
2. Приликом закључивања уговора о смештају и исхрани ученика у Дому, родитељи су дужни да приложе и:

* **Извод из матичне књиге рођених** за ученика и
* **Лекарско уверење** о општем здравственом стању ученика на којем ће бити назначено **да је ученик здравствено способан за самосталан боравак у установама колективног смештаја**. **Ово уверење мора бити издато после 15. августа 2020. године.**

1. **Родитељи који до петка, 28. августа, до 1400 часова, не закључе са домом уговор о смештају и исхрани ученика или до истог рока не оправдају своју спреченост да закључе уговор, сматраће се да су одустали од смештаја ученика у дому.**

1. **Пријем ученика у дом** обавиће се у  **понедељак, 31. августа, 2020. године.**
2. **Пријем и усељење ученика у дом обавиће се у понедељак 31. августа, почевши од 17 часова** **по следећем распореду:**

ПРВА ГРУПА

* 17,00 часова – распоређивање по собама и усељење у собе дечака свих узраста и обављање потребних разговора васпитача са родитељима ученика

ДРУГА ГРУПА

* 18,00 часова – распоређивање по собама и усељење у собе девојчица свих узраста и обављање потребних разговора васпитача са родитељима ученика

НАПОМЕНА: Родитељских састанака неће бити већ само индивидуалних разговора, консултација и договора са родитељима – старатељима ученика. Родитељи ће добити одговарајућа писана упутства и обавештења.


* 18,30 – 19,00 часова – фотографисање ученика прве године и оних који су први пут у дому за потребе издавања домске легитимације – ученичке картице.
* 18,30 – 20,00 часова вечера за све ученике

У дом ће бити усељени само ученици који су претходно измирили све обавезе:

* **Закључили уговор о смештају**
* **Приложили потребна документа (Извод из матичне књиге рођених и лекарско уверење)**
* **Уплатили учешће у трошковима смештаја и исхране за септембар и трошкове издавања или продужења ученичке картице (легитимације) и потписали одговарајуће изјаве и сагласности у вези здравствене безбедности ученика.**

1. **Распоређивање ученика по собама извршиће се на основу редоследа ученика на коначној ранг листи, водећи при том рачуна да у собама буде што мањи број ученика у исто време.**

**Потписивању уговора и усељењу ученика у дом мора и може присуствовати само један од родитеља или старатеља ученика.**

**Моле се родитељи (старатељи) ученика да се придржавају наведених обавеза и рокова у вези пријема ученика у дом и да приликом боравка у дому поштују актуелна хигијенско-безбедносна правила, (дезинфекција руку на улазу у просторије, ношење маски у просторијама и држање дистанце).**

Д и р е к т о р

\_\_\_\_\_\_\_\_\_\_\_\_

Горан Боторић